text: Waa’ee Dhukkuba Kaansarii irraa kana beeytuu?
text: #000003
text: Dhukkubni waan gammachuu namarraa mulqu keessaa isa tokko. Namni dhukkubsate, mallaqa miliyoonaan lakkawamus qabaatu gammachuu hin argatu. Yoo fayyaan jiraatte mallaqnis gammachuu nama goonfachiisuu dandaya. Fayyaan caaltuu waa hundaati.
text: #000004
text: Saayintistoonni dhukkuboota fayyaa namaa miidhanii gammachuu namarraa mulqan ittisuuf tattaafii guddaa godhutti jiru. Dhukkuboota dachii tanarra jiran irra hedduu isaanii qoratanii, ka’umsa isaaniitiifi, furmaata isaaniitis lafa kaayanii jiru. Dhukkuboonni gariin talaallii qabu. Gariin ammoo wal’aansa gaarii qabu. Dhukkuboonni wal’aansa hin qabnes ni jiru. Barruu tana keessatti dhukkuboota lubbuu namoota hedduu galaafachuutti jiran keessaa tokko kan tahe, waa’ee kaansarii isiniif dhiheessina.
text: #000005
text: Kaansariin dhukkuba qaama namaa hunda miidhu yoo tahu, dhukkubni kun seeliiwwan qaama namaa keessatti argaman hunda hubuu danda’a. Yeroo heddu dhukkubni kun heddumina seelii irraa nama qaba. Seeliiwwan qaama namaa keessatti argaman yoo bakka tokkotti heddummaatan dhukkubni kun nama qabuu dandaya.
text: #000006
text: Dhukkubni Kaansarii dhibee onneetti aanee lubbuu ilma namaa galaafachuudhaan sadarkaa lammaffaarratti argama. Fakkeenyaaf bara 2018titti Kaansariin lubbuu nama miiliyoona 9.6 ol galaafateera. Akka addunyaatis namoota du’an 6 keessaa inni tokko Kaansariidhaan du’a. Yeroo ammaa kanattis Kaansaariin guyya guyyaan lubbuu namoota kuma 20 olii galaafatutti jira.
text: #000007
text: Tamboo xuuxuun sababaalee Kaansariif nama saaxilan keessaa lubbuu namoota hedduu galaafatuun sadarkaa duraa irratti argama. Namoota Sababaa Kaansariitiin du’an keessaa dhibbeentaa 22 kan ta’an sababaa kaansarii karaa tambootiin dhufuun warra du’aniidha. Avreejiidhaan Tamboon habbaan tokko keemikaalaa garagaraa 4,800 ol of keessaa qaba. Kanniin keessaa 69 kan ta’an dhukkuba kaansarii fiduun warra beekkamaniidha.
text: #000009
text: Sababa dhibee kaansarii harmaatiin Ameerikaa keessatti daqiiqaa 13 keessatti dubartiin takka lubbuu isii dhabdi. Kana jechuun sa’aa tokko keessatti dubartoonni Afur ta’an sababuma kanaan du’an.
text: #000011